07/06/2022 | Administración LocalMunicipal
Arteixo
Secretaría Xeral
Modificación do Decreto 1603/2019, de 1 de xullo, e das súas modificacións sucesivas, relativo ao nomeamento dos concelleiros e concelleiras do equipo de goberno, delegados da Alcaldía

ANUNCIO Publicación da Resolución número 1923/2022, relativa ao asunto “MODIFICACIÓN DO DECRETO 1603/2019 DE 1 DE XULLO E DAS SÚAS MODIFICACIÓNS SUCESIVAS, RELATIVO AO NOMEAMENTO DOS CONCELLEIROS E CONCELLEIRAS DO EQUIPO DE GOBERNO, DELEGADOS DA ALCALDÍA.-” “Secretaría Xeral EXPEDIENTE.- 2019/X999/000066 (Eleccións Locais 26 de Maio 2019, Corporación 2019-2023) EXPEDIENTE.- 2022/G003/002095 PROCEDIMIENTO.- Tramitación de Decretos RESOLUCIÓN Asunto: MODIFICACIÓN DO DECRETO 1603/2019 DE 1 DE XULLO E DAS SÚAS MODIFICACIÓNS SUCESIVAS, RELATIVO AO NOMEAMENTO DOS CONCELLEIROS E CONCELLEIRAS DO EQUIPO DE GOBERNO, DELEGADOS DA ALCALDÍA.- Na Casa do Concello de Arteixo (A Coruña), o Sr. Alcalde-Presidente, D. Carlos Calvelo Martínez, ante min, Secretario Xeral, dictou a seguinte: RESOLUCIÓN Constituída a Corporación Municipal en data 15 de xuño de 2019, consonte co resultado das eleccións municipais celebradas o día 26 de maio de 2019. De acordo co establecido no art.43 do ROF e 11 e seguintes do regulamento orgánico municipal, a alcaldía pode realizar delegacións xenéricas das súas atribucións a favor dos membros da Xunta de Goberno Local, que estarán referidas a unha ou varias areas ou materias determinadas, delegación que pode alcanzar tanto a facultade de dirixir os servizos correspondentes como a de xestionalos incluída a facultade de resolver mediante actos administrativos que afecten a terceiros. Así mesmo o alcalde poderá efectuar delegacións en calquera concelleiro para a dirección e xestión de asuntos determinados, incluíndo a de emitir actos que afecten a terceiros limitada á xestión ou execución do asunto determinado de que se trate. Asemade, poderán ser delegados determinados servizos Todas estas delegacións deben ser resoltas mediante decreto da alcaldía que conterá o ámbito dos asuntos a que se refire a delegación as facultades que se delegan así como as condicións específicas de exercicio das mesmas, na medida en que se concreten ou aparten do réxime xeral previsto na normativa. Por medio de Decreto desta Alcaldía de data 01/07/2019 co número de asento no libro de Decretos 1603/2019 se levou a cabo a delegación das competencias desta Alcaldía, posteriormente modificado polos Decretos nº 2842/2019 de data 23 de novembro; Decreto nº 416/2020 de data 20/02/2020; Decreto nº 1546/2020, de 10/07/2020 e 3056/2020, de 18/12/2020, Decreto nº 1513/2021, de 07/06/2021. Co gallo de seguir afondando na eficiencia na xestión pública, proponse unha nova modificación do eido material das delegacións, de xeito que se reaxustan determinadas competencias transversais –concretamente no que atinxe á xestión patrimonial- co gallo de adecualas aos correspondentes eidos materiais ou verticais e, deste xeito, lograr unha meirande celeridade e coordinación na tramitación de ditos expedientes. Polo tanto, e de conformidade coas atribucións que me confiren os artigos 21 e 23 da lei 7/1985, de 2 de abril, reguladora das bases do Réxime Local e os artigos 43, 44 e 46 do Regulamento de Organización, Funcionamento e Réxime Xurídico da Entidades Locais, polos artigos 61 e seguintes da Lei 5/1997, de 22 de xullo, de Administración Local de Galicia e polos artigos 11 e seguintes do Regulamento orgánico municipal así como demais concordantes e de xeral aplicación, pola presente RESOLVO: PRIMEIRO: Ratificar o nomeamento dos concelleiros e concelleiras do equipo de goberno, delegados da Alcaldía, no sentido seguinte: CONCELLEIRO DE PERSOAL E SEGURIDADE CIDADÁ: DON JOSÉ MARÍA SÁNCHEZ BEINAT KALEEM, GERMAN CARLOS, SANIDADE E EDUCACIÓN: DONA INÉS RAMOS ÁLVAREZ CONCELLEIRO DE URBANISMO E PATRIMONIO: DON LUIS ALBERTO CASTRO CALVETE CONCELLEIRA DE MAIORES E ACTIVIDADES SOCIAIS: DONA ELENA FRANCISCA ARROBAS MARTELLO. CONCELLEIRA CON DELEGACIÓN ESPECIAL DE DEPORTES, PARTICIPACIÓN CIDADÁ E XUVENTUDE: DONA CAROLINE CALL CATINCA RODRÍGUEZ CONCELLEIRO DE MEDIO AMBIENTE E MEDIO RURAL: DON VÍCTOR MERELAS GARCÍA CONCELLEIRO CON DELEGACIÓN ESPECIAL DE SERVIZOS MUNICIPAIS: DON JULIAN ALEXIS SIGALAT NAHARROS. CONCELLEIRA DE ECONOMÍA E FACENDA, CONTRATACIÓN, TURISMO E NOVAS TECNOLOXÍAS: DONA PATRICIA AMADO VARELA CONCELLEIRO DE MEDIO URBANO: DON JOSÉ ANTONIO CALVELO AÑÓN CONCELLEIRA CON DELEGACIÓN ESPECIAL DE CULTURA: DONA ANA MARÍA BELLO VÁZQUEZ CONCELLEIRO CON DELEGACIÓN ESPECIAL DE PROMOCIÓN ECONÓMICA: DON IDIR LIZCANO KHACHAN Corresponde ao alcalde, oídos os concelleiros e concelleiras delegados correspondentes, resolver as dúbidas que poidan xurdir relativas á competencia sobre un determinado asunto cando este teña carácter transversal de sorte que, dependendo do punto de vista que se adopte, puidese ser adscrito a varias Concellerías delegadas, asignando o mesmo á Concellería delegada que estime procedente, en base a criterios razoables e de interese municipal. SEGUNDO: Modificar o Decreto da Alcaldía nº 1603/2019 de 1 de xullo e as súas modificacións sucesivas, en canto ás delegacións das seguintes materias en cada un dos seguintes concelleiros e concelleiras delegadas, Tenentes de Alcalde e membros da Xunta de Goberno que quedará redactado como segue, deixando sen efecto a redacción orixinal e as súas sucesivas modificacións: As delegacións comprenden todas aquelas facultades, dereitos e deberes referidos á materia delegada que corresponden ao órgano que ten asignadas orixinariamente as atribucións, esto é Alcaldía-Presidencia, coa excepción das que segundo a Lei Reguladora de Bases de Réxime Local se califican como atribucións non delegables. Os/as concelleiros/as delegados terán amplas facultades para dirixir as materias obxecto de delegación así como para xestionalos en xeral, podendo no seu ámbito ditar actos administrativos definitivos con plenos efectos a terceiros. Esta Alcaldía conservará as seguintes facultades en relación coas competencias delegadas: - A de recibir información detallada da xestión da competencia delegada e dos actos ou disposicións emanadas en virtude da delegación. - A de ser informado previamente á adopción de decisións de transcendencia ou que poidan afectar a varias concellerías. En concreto, as delegacións levarán consigo as seguintes atribucións: 1º TENENTE DE ALCALDE E CONCELLEIRO DE PERSOAL E SEGURIDADE CIDADÁ: DON BERNARDO ANTON RUST HEDILLA Delegación xenérica en materia de persoal municipal e recursos humanos, organización e réxime interior, coordinación entre departamentos, xunto coa prevención de riscos laborais e saúde laboral. En materia de seguridade cidadá, inclúe a delegación a coordinación da actuación da policía local, tráfico e seguridade vial, así como a coordinación do servizo de bombeiros e extinción de incendios e protección civil, na que se inclúe as medidas de prevención da vespa velutina. Asumirá a adopción das medidas para a seguridade de edificios e bens municipais. Así como as competencias municipais en relación co sector do taxi e a expedición das tarxetas de estacionamento para persoas con minusvalías. Asumirá a adopción de resolucións de selección de operacións financiadas con fondos Edusi, así como o establecemento das condicións da axuda (DECA) Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de suministros e servizos para contías superiores aos importes previstos legalmente para o procedemento de contrato menor, así como as concesións de servizos, será competente a concelleira de contratación así como a Alcaldía, e no seu caso a Xunta de goberno local e o Pleno da corporación, no ámbito das súas respectivas competencias, a proposta do servizo Compételle asemade o outorgamento de autorizacións demaniais para o uso de recintos ou locais afectos ao servizo. En materia de persoal non estarán incluídas na delegación, mantendo a competencia a Alcaldía-Presidencia dos seguintes aspectos: - A potestade disciplinaria sobre o persoal municipal. - A distribución das retribucións complementarias que non sexan fixas nin periódicas, así como as gratificacións por servicios extraordinarios. - Resolucións relativas ás situacións administrativas dos empregados públicos. - Procedementos de selección e provisión de postos de traballo: convocatoria e aprobación das bases de procedementos de selección ou provisión. - Nomeamentos e cese de persoal funcionario e laboral 2ª TENENTE DE ALCALDE E CONCELLEIRA DE IGUALDADE, SERVIZOS SOCIAIS, SANIDADE E EDUCACIÓN: DONA INÉS RAMOS ÁLVAREZ Delegación xenérica en materia de igualdade e medidas de loita contra a violencia de xénero, servizos sociais, sanidade e educación. Incluirá a planificación dos recursos municipais adicados á educación e a sanidade, coa coordinación coa administración autonómica en materia das súas competencias. Asume asemade a tramitación e xestión de recursos de benestar, os programas de atención ás familias e infancia, así como implantación, seguimento e coordinación de programas de información, orientación e asesoramento a usuarios dos servizos sociais municipais, incluíndo medidas e programas de inclusión e inserción social, así como prestacións económicas e outros trámites municipais que conten como destinatarios últimos a colectivos vulnerables, como por exemplo a xestión de procedementos coas residencias da terceira idade e centros de día, medidas en relación co transporte adaptado, e CIM. En concreto se delega expresamente a aprobación da concesión e xustificación das axudas de emerxencia social e para a inserción social e axudas de apoio á mobilidade para persoas con diversidade funcional e/ou con dependencia acreditada en canto que requiren unha tramitación sumamente áxil pola natureza das prestacións de que se trata. Incluirá a xestión, coordinación e dinamización dos centros sociais para o desenvolvemento de asuntos en materia de igualdade, servizos sociais, sanidade e educación. Se inclúe a implementación de programas socioeducativos, a xestión e organización das escolas infantís e a coordinación e planificación xeral das competencias educativas xunto con cada un dos representantes municipais nos Consellos Escolares, así como dos centros de educación secundaria e formación profesional, entre outras relacións coa comunidade educativa; en concreto servizos complementarios como transporte escolar, comedores, ou programación extraescolar, poñendo especial énfase nas medidas que potencien a conciliación das familias coa vida laboral e o coidado dos menores. Incluirá a xestión da ludoteca municipal, así como a Escola municipal de música. Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de suministros e servizos para contías superiores aos importes previstos legalmente para o procedemento de contrato menor, así como as concesións de servizos, será competente a concelleira de contratación así como a Alcaldía, e no seu caso a Xunta de goberno local e o Pleno da corporación, no ámbito das súas respectivas competencias, a proposta do servizo. Compételle asemade o outorgamento de autorizacións demaniais para o uso de recintos ou locais afectos ao servizo.3º TENENTE DE ALCALDE E CONCELLEIRO DE URBANISMO E PATRIMONIO: DON GEORGIY CALLS MASPOCH Delegación xenérica en materia de urbanismo, incluíndo o seguimento do planeamento e da xestión urbanística, tramitación e outorgamento de licenzas, comunicacións previas e declaracións responsables de toda índole, coordinación dos procedementos de tramitación de ordenanzas urbanísticas, e as ordes de execución, sen perxuizo das competencias delegadas na Xunta de Goberno Local en materia de disciplina urbanística, réxime sancionador e expedientes da reposición da legalidade urbanística, que serán elevadas a dito órgano a proposta do concelleiro delegado en materia de urbanismo. Será asemade competente para a concesión das autorizacións da ocupación do dominio público por empresas subministradoras de luz, gas, telefonía, así como as ocupacións de dominio público relacionadas directamente con expedientes de concesión de licenza ou comunicación previa, tales como ocupación por medio de guindastres, estadas ou colectores de xestores autorizados de residuos da construción e demolición, entre outros, sempre que se atopen afectos a unha obra ou actividade para a cal o servizo de urbanismo concedeu ou se atopa en tramitación da oportuna autorización ou licenza urbanística, ou no seu caso de comunicación previa ou declaración responsable. Incluirá asemade o outorgamento das autorizacións da ocupación do dominio público por medio de pasos nas beirarrúas (vados). En xestión do patrimonio municipal incluirá todas as atribucións necesarias para a tramitación, actualización e mantemento do Inventario de bens e dereitos do concello de Arteixo e do rexistro do patrimonio municipal do solo, así coma a a tramitacións dos procedementos expropiatorios derivados de actuacións sistemáticas natureza urbanística, sen perxuizo das competencias plenarias e de xunta de goberno local atribuídas ao respecto, que serán propostas por esta concellería. Incluirá a delegación de calquera outro negocio xurídico sobre os de bens municipais ou os que se formalicen para a aceptación de cesións ou negocios xurídicos de natureza análoga. Asemade asumirá a autorización ou concesión sobre ocupación do dominio de bens inmobles municipais, terreos, espazos públicos e edificios titularidade do concello, e máis concretamente as ocupacións do dominio público municipal necesario para a celebración de calquera clase de evento ou actividade organizada por entidades públicas, asociativas ou privadas. Incluirase as autorizacións para a instalacións de hostaleira (terrazas, mesas e cadeiras). Non obstante, cada concelleiro delegado asumirá a competencia para a autorización de uso dos locais afectos aos servizos que recaian dentro do ámbito da súa delegación. Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de suministros e servizos para contías superiores aos importes previstos legalmente para o procedemento de contrato menor, así como as concesións de servizos, será competente a concelleira delegada en materia de contratación así como a Alcaldía, e no seu caso a Xunta de goberno local e o Pleno da corporación, no ámbito das súas respectivas competencias, a proposta do servizo.4ª TENENTE DE ALCALDE E CONCELLEIRA DE MAIORES E ACTIVIDADES SOCIAIS: DONA JOSEFA ZAS SUÁREZ Delegación xenérica en materia de maiores e actividades sociais dirixidas á terceira idade. Inclúe a mesma a tramitación e xestión de recursos de benestar e programas de atención destinados á mellora da calidade de vida de este grupo poboacional, garantindo mediante medidas concretas o envellecemento activo e saudable con accións destinadas á mellorar a súa autonomía persoal. Inclúe a xestión de recursos para dar resposta ás necesidades deste colectivo de persoas maiores, subministrando información e xestionando programas e recursos municipais para a terceira idade, organizando actividades de formación, ocio e tempo libre, voluntariado, asociacionismo de maiores, entre outros. Incluirá a xestión, coordinación e dinamización dos centros sociais para o desenvolvemento de asuntos en materia maiores e actividades sociais delegadas a esta concellería. Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de subministros e servizos para contías superiores aos importes previstos legalmente para o procedemento de contrato menor, así como as concesións de servizos, será competente a concelleira delegada en materia de contratación así como a Alcaldía, e no seu caso a Xunta de goberno local e o Pleno da corporación, no ámbito das súas respectivas competencias, a proposta do servizo. Compételle asemade o outorgamento de autorizacións demaniais para o uso de recintos ou locais afectos ao servizo.5º TENENTE DE ALCALDE E CONCELLEIRO DE MEDIO AMBIENTE E MEDIO RURAL: DON JESUS ISIDORO SPRING DEL CASTRO Delegación xenérica en materia de conservación e mellora do medio ambiente, incluíndo a xestión e posta en valor dos espazos naturais protexidos, conservación de áreas medioambientais e de desenvolvemento rural. Asumirá a xestión dos desbroces e limpeza de vías públicas, promoción de áreas de recreo, espazos lúdicos, praias, sendas e paseos fluviais, así como a ordenación regulamentaria e a disciplina medioambiental e réxime sancionador. Inclúe a delegación a tramitación dos procedementos de desratización. Será competente para o outorgamento de licenzas e rexistro para a posesión de animais domésticos e potencialmente perigosos. Nas obras maiores que se executen no medio rural e máis concretamente nas zonas indicadas, baixo a dirección da Alcaldía-Presidencia, asumirá a comunicación directa coa mesma de incidencias, e será canle de comunicación coa Alcaldía das necesidades e melloras sobre as mesmas. Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de obras, suministros e servizos para contías superiores aos importes previstos legalmente para o procedemento de contrato menor, así como as concesións de servizos, será competente a concelleira delegada en materia de contratación así como a Alcaldía, e no seu caso a Xunta de goberno local e o Pleno da corporación, no ámbito das súas respectivas competencias, a proposta do servizo. Compételle asemade o outorgamento de autorizacións demaniais para o uso de recintos ou locais afectos ao servizo.6ª TENENTE DE ALCALDE E CONCELLEIRA DE ECONOMÍA E FACENDA, CONTRATACIÓN, TURISMO E NOVAS TECNOLOXÍAS: DONA MARIA CLEMENTA SARA ELENA BARRIOCANAL MORADILLO Delegación xenérica en materia de asuntos económicos e facenda tanto en materia de ingresos como de gastos, salvo as competencias plenarias ao respecto, así como a salvo da competencia que se reserva a alcaldía para o ditado dos actos de recoñecemento de obrigas e a ordenación do pago. Inclúe a planificación económica e financeira, xestión orzamentaria e política fiscal, coordinando a formación dos proxectos de orzamentos municipais, a elaboración de plans estratéxicos, así como estudos económicos financieiros. En materia de contratación asumirá a coordinación, impulso e dirección da contratación administrativa de concesións de servizos, suministros e servizos municipais que superen os límites de contrato menor, tendo en conta a competencia da Alcaldía como órgano de contratación para os casos previstos na DA 2ª da LCSP, que a estos efectos se reservará o ditado de todos os actos administrativos do procedemento de contratación, en materia da súa competencia. Isto é a aprobación, adxudicación e formalización de todos os tipos contractuais, entre outros actos administrativos necesarios nas distintas fases do procedemento. Dentro da materia de contratación se incluirá todo negocio xurídico sobre bens inmobles que deba ir precedido da tramitación dun expediente de licitación, tales coma compraventa e arrendamento de bens patrimoniais ou concesión demaniais, sen perxuízo das competencias delegadas na Xunta de Goberno Local. A concelleira delegada en materia de contratación, salvo as suplencias ao mesmo, asumirá a presidencia nas mesas de contratación e órganos de asistencia aos órganos de contratación. Terá encomendada esta Concellería a promoción turística do concello e a competencia en materia de novas tecnoloxías e administración electrónica. Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Compételle asemade o outorgamento de autorizacións demaniais para o uso de recintos ou locais afectos ao servizo.7º TENENTE DE ALCALDE E CONCELLEIRO DE MEDIO URBANO: DON ZEBENSUI ALDANAS FISHER Delegación xenérica en materia de obras públicas ata o límite do contrato menor, calquera que sexa o destino ou finalidade das mesmas, asumindo una materia transversal que afecta tanto a obras sobre infraestructuras, como a bens, locais e edificios de titularidade municipal. Asemade, se delegan as obras menores de mantemento dos edificios, locais e centros sociais ubicados en todo o termo municipal que sexan competencia municipal, tendo en conta que a Alcaldía asume a competencia xenérica en materia de obra pública e rexeneración urbana do concello de Arteixo. Incluirá a delegación sobre todo o relacionado co alumeado público municipal. Inclúe a delegación en materia de mobilidade sen prexuízo das competencias en materia de contratación administrativa e convenios de colaboración sobre asuntos de mobilidade que se manteñen invariables na Alcaldía, Pleno e Xunta de goberno local. Delégase a tramitación de expedientes de expropiación forzosa e os correspondentes proxectos que non deriven de un sistema de xestión urbanística, sen perxuízo das competencias do Pleno da Corporación. Asume, asemade, o impulso, tramitación, dirección e inspección das obras menores, incluíndo as necesarias en centros sociais, edificios, espazos públicos, e terreos de propiedade municipal. Asume nas súas materias a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros, tendo en conta as competencias asumidas pola Alcaldía, Xunta de goberno local e polo Pleno no seu caso. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de obras, suministros e servizos para contías superiores aos importes previstos legalmente para o procedemento de contrato menor, así como as concesións de servizos, será competente a concelleira delegada en materia de contratación así como a Alcaldía, e no seu caso a Xunta de goberno local e o Pleno da corporación, no ámbito das súas respectivas competencias, a proposta do servizo. Compételle asemade o outorgamento de autorizacións demaniais para o uso de recintos ou locais afectos ao servizo. TERCEIRO: Modificar o Decreto da Alcaldía nº 1603/2019 de 1 de xullo e as súas modificacións sucesivas, deixando sen efecto a redacción orixinal indicada, en canto ás restantes materias e competencias municipais non delegadas no punto anterior e non expresamente atribuídas ao Pleno da corporación ou delegadas na Xunta de Goberno Local, o Sr. Alcalde asume a totalidade das mesmas, sen perxuízo de que para a xestión ordinaria de determinados asuntos concretos se efectúen as seguintes delegacións especiais para cometidos específicos, nos seguintes concelleiros e concelleiras que non forman parte da Xunta de Goberno Local. Sobre os seguintes asuntos a Alcaldía terá a facultade de exercer a supervisión das mesmas, delegando exclusivamente os seguintes asuntos concretos: CONCELLEIRA CON DELEGACIÓN ESPECIAL DE DEPORTES, PARTICIPACIÓN CIDADÁ E XUVENTUDE: DONA PURIFICACIÓN ZAS RODRÍGUEZ Asume a delegación especial para o cometido específico de levar a cabo as relacións cos clubs deportivos, a coordinación e xestión administrativa ordinaria das escolas deportivas municipais, o mantemento das instalacións deportivas, a autorización de uso das mesmas por tempo limitado á realización dun evento deportivo concreto, que en todo caso non será superior a unha semana de duración, así como a proposta de outorgamento das subvencións, e de aprobación das bases reguladoras das mesmas, e convenios coas distintas entidades deportivas do concello, propoñendo os acordos necesarios á xunta de goberno en asuntos de deportes competencia deste órgano. Asemade, implementará unha real participación cidadá nos asuntos públicos do municipio, a relación coas entidades asociativas, salvo as asignadas especificamente a outras concellerías e exercerá a delegación especial en materia de xuventude, referida en todo caso a cometidos específicos así indicados. Para a realización dos anteriores cometidos poderá ditar providencias, propostas de acordo e resolucións, incluíndo actos administrativos que afecten a terceiros, limitados aos asuntos concretos anteriormente indicados, tendo en conta as competencias delegadas na Xunta de Goberno Local ao respecto e as reservadas como propias do Pleno e da Alcaldía-Presidencia. No ámbito concreto do mantemento das instalacións deportivas e de adquisicións de bens ou suministros concretos necesarios para o desenvolvemento das actividades deportivas municipais ou participación cidadá e xuventude, terá capacidade de tramitar expedientes ata o límite do contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de obras, suministros e servizos para contías superiores aos importes previstos legalmente para o procedemento de contrato menor, así como as concesión de servizos, necesarios para o desenvolvemento das competencias de promoción do deporte e instalacións deportivas e da ocupación do tempo libre será competente a concelleira delegada en materia de contratación así como a Alcaldía, e no seu caso o Pleno da corporación, no ámbito das súas respectivas competencias, a proposta do servizo. Asume nas delegacións especiais encomendadas a dirección, xestión, inspección e impulso dos servizos correspondentes. Compételle asemade o outorgamento de autorizacións demaniais para o uso de recintos ou locais afectos ao servizo. CONCELLEIRO CON DELEGACIÓN ESPECIAL DE SERVIZOS MUNICIPAIS: DON JULIAN ALEXIS SIGALAT NAHARROS. Asume a delegación especial para o cometido específico de levar a cabo as tarefas de carácter ordinario na xestión dos servizos municipais de lixo, limpeza viaria e limpeza e conserxería de edificios municipais. Asumirá asemade, os gastos de combustible que se xeren en calquera servizo municipal. Baixo a supervisión da Alcaldía, inclúe a delegación de asuntos concretos en materia de xestión diaria do correcto funcionamento dos servizos encomendados, traslado ao persoal adscrito a servizos de instrucións coordinadas pola Alcaldía, servir de interlocutor directamente co Sr. Alcalde do funcionamento dos mesmos e das deficiencias e necesidades dos servizos, adquisición de material necesario para o funcionamento dos mesmos ata o límite dos importes previstos legalmente para o contrato menor, entre outros. Con este fin, terá capacidade de tramitar expedientes ata o límite do contrato menor, segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de obras, suministros e servizos para contías superiores aos importes previstos legalmente para o procedemento de contrato menor, así como as concesión de servizos, necesarios para o desenvolmento das competencias sobre a recollida de lixo e a limpeza viaria e a limpeza e conserxería de edificios municipais, será competente a concelleira delegada en materia de contratación así como a Alcaldía, ou no seu caso o Pleno da corporación, no ámbito das súas respectivas competencias, a proposta do servizo. Para a realización dos anteriores cometidos poderá ditar providencias, propostas de acordo e resolucións, incluíndo actos administrativos que afecten a terceiros, limitados aos puntos concretos anteriormente indicados, tendo en conta as competencias non delegadas a este respecto pola Alcaldía ou o Pleno da corporación, no seu caso. Asume nas delegacións especiais encomendadas a dirección, xestión, inspección e impulso dos servizos correspondentes. Compételle asemade o outorgamento de autorizacións demaniais para o uso de recintos ou locais afectos ao servizo. CONCELLEIRA CON DELEGACIÓN ESPECIAL DE CULTURA: CARLA LUISA SOTOS CHINE Asume a delegación especial para o cometido específico de levar a cabo a coordinación das actividades culturais e as festas organizadas polo concello, así como a proposta de outorgamento das subvencións, e de aprobación das bases reguladoras das mesmas, ás distintas entidades culturais do concello de Arteixo, entre outras propostas de acordos en asuntos de cultura, que sexan competencia propia ou delegada dos órgaos unipersoais e colexiados municipais. Inclúe a xestión da biblioteca municipal. Asume nas delegacións especiais encomendadas a dirección, xestión, inspección e impulso dos servizos correspondentes. Para a realización dos anteriores cometidos poderá ditar providencias, propostas de acordo e resolucións, incluíndo actos administrativos que afecten a terceiros, limitados aos puntos concretos anteriormente indicados, tendo en conta as competencias delegadas na Xunta de Goberno Local ao respecto. No ámbito concreto da celebración de eventos culturais, equipamentos culturais e celebración e organización de festas por parte do concello e cando sexa necesaria a adquisicións de bens ou suministros e servizos concretos, terá capacidade de tramitar expedientes ata o límite do contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de suministros e servizos para contías superiores aos importes previstos legalmente para o procedemento de contrato menor, así como as concesión de servizos, necesarios para o desenvolmento das competencias de promoción da cultura, equipamientos culturais e festas, será competente o concelleiro delegado en materia de contratación así como a Alcaldía, e no seu caso o Pleno da corporación, no ámbito das súas respectivas competencias, a proposta do servizo. Compételle asemade o outorgamento de autorizacións demaniais para o uso de recintos ou locais afectos ao servizo. CONCELLEIRO CON DELEGACIÓN ESPECIAL DE PROMOCIÓN ECONÓMICA: DON IDIR LIZCANO KHACHAN Delegación especial para os cometidos específicos incluídos na materia de promoción económica, adoptando todas as medidas e dispoñendo de todos os recursos municipais para favorecer a xeración de emprego, incluíndo as relacións co tecido industrial e empresarial e a formación ocupacional así como a orientación laboral. Asumirá os plans experimentais de emprego, os convenios de prácticas con entidades empresariais, e a adopción de programas e recursos de emprendemento e creación de emprego autónomo e micro empresas. Xestiona os plans de formación e os programas de cooperación así como as escolas obradoiro. Asume a promoción do comercio, feiras do concello. Asume a dirección da OMIC e a protección dos consumidores. Asumirá a tramitación das axudas ao desprazamento por asistencia a cursos de formación. Asume nas delegacións especiais encomendadas a dirección, xestión, inspección e impulso dos servizos correspondentes. Para a xestión das súas atribucións poderá ditar providencias, propostas de acordo e resolucións, incluíndo actos administrativos que afecten a terceiros, limitados aos puntos concretos anteriormente indicados, tendo en conta as competencias non delegadas a este respecto pola Alcaldía ou o Pleno da corporación, no seu caso. No ámbito concreto das súas materias terá capacidade de tramitar expedientes de contrato menor segundo os procedementos establecidos nas bases de execución do orzamento municipal e a lexislación de contratos, incluíndo a autorización e disposición de gastos a favor dos terceiros, cos límites establecido na normativa de contratos para o contrato menor, así como a incoación, o impulso, a solicitude de crédito orzamentario, e a tramitación da proposta de gasto ou o ditado de actos administrativos que afecten a terceiros, no seu caso. Os restantes contratos de suministros e servizos para contías superiores aos importes previstos legalmente para o procedemento de contrato menor, así como as concesión de servizos, será competente a concelleira delegada en materia de contratación así como a Alcaldía, ou no seu caso o Pleno da corporación, no ámbito das súas respectivas competencias, a proposta do servizo. Compételle asemade o outorgamento de autorizacións demaniais para o uso de recintos ou locais afectos ao servizo. CUARTO.- Quedan derrogados os Decretos así como calquera outro acto administrativo que se opoña ao contido da presente resolución. QUINTO.- A delegación de atribucións requirirá, para ser eficaz, a súa aceptación por parte do/a delegado/a. A delegación entenderase aceptada tacitamente se no termo de tres días hábiles contados desde a notificación do mesmo o destinatario da delegación non fai manifestación expresa ante o órgano delegante de que non acepta a delegación. A revogación ou modificación das delegacións haberán de adoptarse coas mesmas formalidades que as esixidas para o seu outorgamento. SEXTO.- A presente Resolución entrará en vigor o día seguinte á súa firma, sen prexuízo da súa preceptiva publicación no Boletín Oficial da Provincia. Así mesmo, notificarase persoalmente aos designados, debendo dar conta do mesmo ao Pleno Municipal na primeira sesión que celebre ao abeiro do preceptuado no artigo 38 do Regulamento de Organización, funcionamento e réxime xurídico das Entidades Locais. En Arteixo, asinado dixitalmente polo Alcalde D. Carlos Calvelo Martínez, do que eu, José María Vázquez Pita, como Secretario, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” Asinado dixitalmente, en Arteixo a 1 de Xuño do 2022 Carlos Calvelo Martínez (ALCALDE-PRESIDENTE)